## แผนการพัฒนา (Development Plan) และการจัดการความต้องการ (Requirement Engineering)

จากรูปแบบการพัฒนาที่ใช้ ทีมงานได้วางแผนงานการพัฒนาในรูปแบบการพัฒนาแบบแบ่งส่วนนั้น ทำให้การแบ่งส่วนงานแบ่งออกเป็น 5 ช่วง ซึ่งรายละเอียดแต่ละช่วงประกอบด้วย ดังนี้

### ช่วงวิเคราะห์ความต้องการ

ช่วงนี้ทีมงานจะวางแผนงานต่างๆและเตรียมเอกสารเพื่อเสนอผู้ถือประโยชน์ร่วม โดยจะมีรายละเอียดงาน (รายละเอียดตามรูปที่ 4) ดังนี้

1. เก็บรวบรวมรายละเอียดความต้องการ (Software Elicitation)
2. วิเคราะห์ปัญหาและความต้องการของระบบ
3. ศึกษาความเป็นไปได้ (Feasibility Study)
4. วางแผนงาน
5. จัดทำเอกสารข้อเสนอโครงการ



รูปที่ 4 ระยะเวลาดำเนินงานช่วงวิเคราะห์ความต้องการ

### ช่วงพัฒนาช่วงที่ 1

การเก็บความต้องการในช่วงพัฒนาที่ 1 นี้ เพื่อเป็นการพัฒนาระบบฐานข้อมูลและระบบตรวจสอบสิทธิ์ผู้เข้าใช้ (User Authentication) โดยบุคคลที่ต้องการเก็บความต้องการนี้จะเป็นผู้บริหาร ซึ่งมีอำนาจในการตัดสินใจและมีข้อมูลในส่วนของสิทธิ์ผู้เข้าใช้ระบบ โดยใช้วิธีโทรศัพท์เพื่อนัดหมายเวลาว่างที่สะดวกของผู้บริหารต่อจากนั้นจึงเข้าไปสัมภาษณ์เพื่อให้ได้ข้อมูลความต้องการมาและเข้ากระบวนการวิเคราะห์ความต้องการ หลังจากที่ได้ข้อตกลงตามช่วงวิเคราะห์ความต้องการกับผู้ถือผลประโยชน์ร่วมทั้งหมดแล้ว ทางทีมงานได้วางแผนการให้ช่วงพัฒนาที่ 1 เป็นการพัฒนาระบบฐานข้อมูลและระบบตรวจสอบสิทธิ์ผู้เข้าใช้ระบบ เป็นเวอร์ชันที่ 1 โดยนักพัฒนาจะดำเนินการตามรายละเอียดรูปที่ 5



รูปที่ 5 ระยะดำเนินการช่วงพัฒนาช่วงที่ 1 ถึงช่วงที่ 4

### ช่วงพัฒนาช่วงที่ 2

ช่วงพัฒนานี้จะเริ่มวางแผนงานและพัฒนาหลังจากที่ได้มีการส่งมอบงานเวอร์ชั่น 1 ไปแล้วจากนั้นนักพัฒนาจะเริ่มออกแบบและพัฒนาระบบจัดการสมาชิกและระบบจัดการคลังสินค้าให้อยู่ในช่วงที่ 2 ดังแสดงในรูปที่ 5 ข้างต้น โดยเก็บความต้องการจากผู้บริหารและฝ่ายบริการลูกค้า ซึ่งเป็นฝ่ายที่ดูแลในส่วนของข้อมูลสมาชิก และระบบคลังสินค้า โดยใช้วิธีนัดหมายเวลาสัมภาษณ์ เพื่อจะได้ข้อมูลความต้องการที่สำคัญในการพัฒนาระบบจัดการคลังสินค้า ทั้งข้อมูลสิ้นค้าคงเหลือและราคาสินค้า

### ช่วงพัฒนาช่วงที่ 3

เมื่อการพัฒนาในช่วงที่ 2 เสร็จสิ้นนักพัฒนาจะเริ่มออกแบบและพัฒนางานช่วงที่ 3 ประกอบไปด้วย ระบบจัดการชั้นเรียน และระบบประเมินยอดขายเป้าหมาย โดยผลที่ได้จากช่วงพัฒนานี้จะอยู่ในช่วงที่ 3 แสดงในรูปที่ 5 ข้างต้น สำหรับความต้องการในการพัฒนาระบบจัดการชั้นเรียน เก็บข้อมูลได้จากผู้บริหารและครูสอนออกกำลังกาย โดยใช้วิธีนัดหมายเวลาสัมภาษณ์ ซึ่งทำให้ได้ข้อมูลจำนวนที่สำคัญในการจัดการชั้นเรียนเพื่อให้เหมาะสมกับทุกเหตุการณ์ และข้อมูลในการนำไปประยุกต์ใช้ในการประเมินยอดขายเพื่อเป็นแนวทางในการปรับปรุงกลวิธีทางการตลาด

### ช่วงพัฒนาช่วงที่ 4

หลังจากที่พัฒนาระบบในช่วงต้นที่กล่าวมาเสร็จแล้วนักพัฒนาระบบจะเริ่มออกแบบและพัฒนาระบบออกรายงานเป็นระบบสุดท้ายในช่วงที่ 4 จากนั้นทีมงานจะตรวจสอบและทดสอบความถูกต้องของระบบ โดยจะมีการนัดประชุมเพื่อเก็บความต้องการพร้อมทั้งแสดงผลการทดสอบของระบบให้แก่ ผู้บริหารและฝ่ายบัญชี ซึ่งทำให้เราทราบถึงปัญหาในการจัดทำรายงานข้อมูลทางการเงิน เพื่อเป็นข้อมูลในการพัฒนาระบบออกรายงาน และมีการทำเอกสาร(Document Analysis) ส่งมอบให้แก่ผู้ถือประโยชน์ร่วม แสดงรายละเอียดตามรูปที่ 5