**รายละเอียดเครื่องมือที่ใช้ในการบริหารจัดการความต้องการ**

หลังจากที่ได้ข้อสรุปในการเลือกเครื่องที่ใช้ในการบริหารจัดการความต้องการของผู้ใช้กลุ่มที่ 6 (Bubble Bee) ได้แบ่งประเภทเครื่องมือตามคุณลักษณะที่จำเป็นต้องใช้ ตามรายการดังต่อไปนี้

1. **เครื่องมือสำหรับการจัดการเวอร์ชันของเอกสาร (Version Control)**

***GIT บน Github***

**URL: https://github.com/**

GIT เป็นระบบควบคุมและจัดการเวอร์ชันของเอกสารแบบกระจายที่ให้บริการฟรีและเป็นโอเพ็นซอร์ส (Open Source) ที่ถูกออกแบบให้สามารถดูแลเอกสารหรือซอร์สโค้ด (Source Code) ตั้งแต่โครงการขนาดเล็กถึงขนาดใหญ่ด้วยความเร็วและมีประสิทธิภาพ และ Github คือพื้นที่ออนไลน์ที่ให้บริการสำหรับการจัดการเวอร์ชันที่จัดการเอกสารด้วย GIT ดังนั้นการความสามารถพื้นฐานของ Git จะถูกนำมารวมใน Github ซึ่งเราเห็นว่าในการพัฒนาของกลุ่มมีความต้องการในการจัดการเวอร์ชันของเอกสารอย่างมีประสิทธิภาพ ดังนั้นจึงเลือกใช้ Github เป็นเครื่องมือหนึ่งในการช่วยให้สมาชิกในกลุ่มสามารถทำงานร่วมกันได้อย่างมีระบบและมีประสิทธิภาพ

1. **เครื่องมือสำหรับวาดภาพยูเอ็มแอล (UML)**

***Microsoft Visio***

เป็นเครื่องมือที่ใช้ในการวาดภาพยูเอ็มแอลได้หลากหลายลักษณะที่เป็นเครื่องมือจากไมโครซอฟต์ นอกจากนี้สมาชิกในกลุ่มได้มีประสบการณ์กับ Microsoft Visio มาบ้างแล้วทำให้ลดระยะเวลาในการเรียนรู้เครื่องมือ

1. **เครื่องมือสำหรับสร้างเอกสาร (Document)**

***Microsoft Office***

เป็นเครื่องมือพื้นฐานที่เป็นที่นิยมในการสร้างเอกสาร ทางทีมงานเล็งเห็นว่าการใช้เครื่องมือพื้นฐานในการพัฒนาระบบนั้นจะเป็นการประหยัดและสามารถดำเนินการในการสร้างเอกสารความต้องการได้ตามต้องการได้

1. **เครื่องมือสำหรับสร้างแผนผังคุมกำหนดงาน (Project Plan)**

***Gantt Project***

**URL: http://www.ganttproject.biz/**

เป็นเครื่องมือเฉพาะที่ใช้ในการร่างแผนผังคุมกำหนดงาน ซึ่งเป็นโอเพสซอร์สที่มีความสามารถพื้นฐานตรงตามความต้องการของกลุ่ม และสามารถสร้างเอกสารออกแบบได้หลากหลายรูปแบบเช่น รูปภาพ พีดีเอฟ(PDF) และอื่นๆ เป็นต้น